Β4-0864, 0865, 0866, 0867 και 0868/96

Ψήφισμα σχετικά με το Ευρωπαϊκό Συμβούλιο της Φλωρεντίας

Το Ευρωπαϊκό Κοινοβούλιο

- έχοντας υπόψη τα συμπεράσματα του Ευρωπαϊκού Συμβουλίου που πραγματοποιήθηκε στη Φλωρεντία στις 21 και 22 Ιουνίου 1996,

- έχοντας υπόψη την έκθεση της Προεδρίας του Συμβουλίου ενώπιον του Κοινοβουλίου κατά τη συνεδρίασή του της 3ης Ιουλίου 1996,

- έχοντας υπόψη το ψήφισμά του της 19ης Ιουνίου 1996 σχετικά με το Ευρωπαϊκό Συμβούλιο της Φλωρεντίας ((ΣΠ της ημερομηνίας αυτής, Μέρος ΙΙ, σημείο 3 α))),

- έχοντας υπόψη το ψήφισμά του της 19ης Ιουνίου 1996 σχετικά με το Ευρωπαϊκό Συμβούλιο της Φλωρεντίας και τη Διακυβερνητική Διάσκεψη ((ΣΠ της ημερομηνίας αυτής, Μέρος ΙΙ, σημείο 3 β))),

- έχοντας υπόψη το ψήφισμά του της 19ης Ιουνίου 1996 σχετικά με τις γενικές κατευθύνσεις της οικονομικής πολιτικής ((ΣΠ της ημερομηνίας αυτής, Μέρος ΙΙ, σημείο 10)),

1. επιδοκιμάζει την επίλυση της κρίσης σχετικά με τη ΣΕΒ (Σπογγώδη Εγκεφαλοπάθεια των Βοοειδών), αλλά λυπάται για την απαράδεκτη και τελικώς μάταιη τακτική που ακολούθησε η κυβέρνηση του ΗΒ[semigr ] τονίζει ότι το επεισόδιο αυτό προβάλλει για άλλη μιά φορά την ανάγκη να μεριμνήσει η ΔΚΔ ώστε η Ένωση να αποκτήσει διαδικασίες λήψης αποφάσεων που δεν θα επιτρέπουν να οδηγείται η δράση της σε τέτοιου είδους αδιέξοδα[semigr ]

2. συγχαίρει την ιταλική προεδρία του Ευρωπαϊκού Συμβουλίου καθώς και την Επιτροπή για τις μεσολαβητικές προσπάθειες που κατέβαλαν προκειμένου να αποσοβηθεί η μείζων κρίση στα ευρωπαϊκά όργανα καθώς και στις σχέσεις μεταξύ των κρατών μελών[semigr ]

3. υπενθυμίζει τις ιδιαίτερες δυσκολίες που δημιούργησε η κρίση αυτή στους ευρωπαίους κτηνοτρόφους[semigr ]

4. εκφράζει την βαθιά απογοήτευσή του για το γεγονός ότι το Συμβούλιο, δεν κατάφερε για άλλη μια φορά, παρά το γεγονός ότι η Ευρωπαϊκή Ένωση αριθμεί πάνω από 18 εκατομμύρια ανέργους, να δώσει συνέχεια στα αιτήματα του Κοινοβουλίου για την προώθηση της απασχόλησης σε ευρωπαϊκό επίπεδο, και ιδιαίτερα:

4.1. υπενθυμίζει ότι η εφαρμογή της Λευκής Βίβλου για την ανάπτυξη, την ανταγωνιστικότητα και την απασχόληση εξαρτάται από την πολιτική βούληση του κάθε κράτους μέλους και καταγγέλλει επ' αυτού την απαράδεκτη καθυστέρηση που σημειώνει το θέμα αυτό[semigr ] καταγγέλλει επίσης και τη διπρόσωπη στάση που τηρούν ορισμένα κράτη μέλη[semigr ]

4.2. αποδοκιμάζει το γεγονός ότι το Ευρωπαϊκό Συμβούλιο δεν κατόρθωσε να προσαρμόσει τις γενικές οικονομικές κατευθύνσεις[semigr ] καλεί επίμονα τα κράτη μέλη να ξαναδώσουν έμφαση στις κατευθύνσεις αυτές, βάσει της κατάλληλης μακροοικονομικής συνταγής, όπως ζήτησε το Κοινοβούλιο στο προαναφερόμενο ψήφισμά του της 19ης Ιουνίου 1996[semigr ]

4.3. λυπάται για την αδυναμία που επέδειξε το Συμβούλιο να εγκρίνει συμπληρωματικές πιστώσεις για τα ευρωπαϊκά δίκτυα και το ερευνητικό πρόγραμμα καθώς και επαρκείς πιστώσεις για το τρίτο πολυετές πρόγραμμα υπέρ των ΜΜΕ[semigr ]

4.4. αποδοκιμάζει το γεγονός ότι το Συμβούλιο δεν ενέκρινε την πρόταση της Επιτροπής για την αναθεώρηση των δημοσιονομικών προοπτικών[semigr ]

5. εκφράζει τη λύπη του για το γεγονός ότι το Συμβούλιο έλαβε απλώς γνώση του συμφώνου εμπιστοσύνης του κ. Σαντέρ και ζητεί εκ νέου από το Συμβούλιο να θέσει επιτέλους σε εφαρμογή με συγκεκριμένα μέτρα τα πορίσματα του Συμβουλίου του Έσσεν για την προώθηση της απασχόλησης[semigr ]

6. εκφράζει τη λύπη του για το γεγονός ότι το Ευρωπαϊκό Συμβούλιο δεν έλαβε σαφέστερη θέση όσον αφορά τη χρηματοδότηση των προτάσεων της Επιτροπής σχετικά με το σύμφωνο εμπιστοσύνης, τα διευρωπαϊκά δίκτυα και την εξωτερική πολιτική και ζητεί από το Συμβούλιο να αρχίσει τριμερή διάλογο για τα θέματα αυτά, προκειμένου να προβεί σύντομα στην τροποποίηση των δημοσιονομικών προοπτικών με βάσει τις προτάσεις της Επιτροπής λαμβάνοντας υπόψη την αρχή της οικονομικής και κοινωνικής συνοχής[semigr ]

7. επικροτεί την συνεχή τεχνική πρόοδο προς την τρίτη φάση της ΟΝΕ, αλλά λαμβάνει γνώση της απόφασης του Ευρωπαϊκού Συμβουλίου να μην προβεί στο στάδιο αυτό σε αξιολόγηση της σύγκλισης καθώς η απόφαση θα πρέπει να ληφθεί το 1998[semigr ] υπενθυμίζει ωστόσο ότι κατ' εφαρμογήν του άρθρου 109 Ι της Συνθήκης, η Επιτροπή και το Ευρωπαϊκό Νομισματικό Ίδρυμα καλούνται να υποβάλουν σχετική έκθεση ώστε να δοθεί στο Ευρωπαϊκό Κοινοβούλιο η ευκαιρία να εκφράσει τη γνώμη του[semigr ]

8. υπογραμμίζει την ανάγκη να θεσπισθεί, εγκαίρως και πριν από την έναρξη ισχύος της τρίτης φάσης της ΟΝΕ, νέο ευρωπαϊκό νομισματικό σύστημα που θα περιλαμβάνει μηχανισμό συναλλαγματικών ισοτιμιών προκειμένου να διευθετούνται οι σχέσεις μεταξύ όσων συμμετέχουν και όσων δεν συμμετέχουν στη ζώνη του Εύρω[semigr ]

9. επισημαίνει ότι, για άλλη μιά φορά, οι διαδικασίες του τρίτου πυλώνα δεν εμφάνισαν πρόοδο όσον αφορά την ελεύθερη κυκλοφορία εντός της Ένωσης και τα εκκρεμή προβλήματα σχετικά με τη Σύμβαση για τη διέλευση των εξωτερικών συνόρων της Ένωσης[semigr ] επικροτεί τον συμβιβασμό που επετεύχθη ως προς την Europol, ο οποίος θα επιτρέψει να προωθηθεί η κύρωσή της, αλλά επαναλαμβάνει την άποψή του ότι τα κράτη μέλη πρέπει, τελικώς, να υπόκεινται στην αυτή νομική κατάσταση και να παρέχουν τις ίδιες δυνατότητες δικαστικής εξέτασης στους πολίτες τους[semigr ]

10. υπογραμμίζει με ικανοποίηση την αποφασιστική ώθηση που έδωσε το Ευρωπαϊκό Συμβούλιο στην καταπολέμηση της τρομοκρατίας οριστικοποιώντας τη σύναψη μεταξύ των κρατών μελών της Ευρωπαϊκής Ένωσης σύμβασης για τη βελτίωση των όρων έκδοσης, βασικό μέσο κοινού ενδιαφέροντος για τον τομέα αυτό[semigr ]

11. λαμβάνει γνώση της αποφασιστικότητας που επεδείχθη για άλλη μια φορά προκειμένου για την δυναμικότερη καταπολέμηση του ρατσισμού και της ξενοφοβίας και επαναλαμβάνει το αίτημά του να εγκριθεί και να εφαρμοσθεί η σύσταση βάσει της οποίας το 1997 θα κηρυχθεί «Ευρωπαϊκό Έτος κατά του Ρατσισμού»[semigr ]

12. επισημαίνει ότι το Ευρωπαϊκό Συμβούλιο της Φλωρεντίας περιορίσθηκε να χαρακτηρίσει ως «επαρκή πρόοδο» τις προπαρασκευαστικές εργασίες της ΔΚΔ και ότι, στο εξής, τα κράτη μέλη θα πρέπει να επισπεύσουν την διαδικασία της αναθεώρησης των Συνθηκών[semigr ]

13. ζητεί επιμόνως από την Ιρλανδική Προεδρία, προκειμένου να αποσοβηθεί η υπονόμευση της ΔΚΔ, να της δώσει ισχυρή ώθηση, και συγκεκριμένα να υποβάλει κατά τη διάρκεια της θητείας της ένα πρώτο σχέδιο συνθήκης που δεν θα βασίζεται στον μικρότερο κοινό παρονομαστή αλλά στις πιο προωθημένες απόψεις της πλειοψηφίας των συμμετεχόντων στην ΔΚΔ[semigr ]

14. υπενθυμίζει την ιδιαίτερη πολιτική σημασία που ενέχει η διαφάνεια και η δημοκρατική νομιμότητα της ΔΚΔ εφόσον ενισχυθεί η συμμετοχή του Ευρωπαϊκού Κοινοβουλίου και ληφθούν υπόψη οι απόψεις του[semigr ]

15. λαμβάνει γνώση της δήλωσης για την εξωτερική πολιτική, την οποία εξέδωσε το Ευρωπαϊκό Συμβούλιο και συγκεκριμένα:

15.1. θεωρεί απαράδεκτο το πάγωμα του κανονισμού MEDA, πρόγραμμα που θα συνέβαλε στη δημιουργία ενός χώρου ειρήνης και σταθερότητας στη Μεσόγειο[semigr ]

15.2. επικροτεί την εκ μέρους του ΟΑΣΕ επιβεβαίωση της ημερομηνίας της 14ης Σεπτεμβρίου 1996 για την διενέργεια των εκλογών στη Βοσνία - Ερζεγοβίνη, υπογραμμίζοντας ωστόσο ότι πρέπει να πληρούνται διάφορες προϋποθέσεις[semigr ] ζητεί επ' αυτού από την Ευρωπαϊκή Ένωση να καταβάλει περισσότερες προσπάθειες για τη δημιουργία ευνοϊκού κλίματος που θα επιτρέψει την διεξαγωγή των εκλογών αυτών, ιδίως όσον αφορά την ελεύθερη κυκλοφορία και την εγκατάσταση σε ολόκληρη την επικράτεια της Βοσνίας - Ερζεγοβίνης μέσων ενημέρωσης που θα εξασφαλίζουν υπεύθυνη ενημέρωση, με βάσει τη συμφιλίωση και την υποστήριξη των δυνάμεων που κατέβαλαν προσπάθειες υπέρ της ειρηνευτικής διαδικασίας[semigr ]

15.3. τονίζει με έμφαση, και συμμερίζεται την άποψη του Ευρωπαϊκού Συμβουλίου, ότι οι συμφωνίες του Ντέϊτον αποκλείουν τη δυνατότητα συμμετοχής στις εκλογές των ατόμων που έχουν προσαχθεί στο διεθνές ποινικό δικαστήριο για εγκλήματα πολέμου και επιμένει ότι τα άτομα αυτά πρέπει να οδηγηθούν στο Διεθνές Ποινικό Δικαστήριο της Χάγης, απαραίτητη προϋπόθεση για την επιτυχία των εκλογών[semigr ]

15.4. ζητεί από το Συμβούλιο να ασκήσει πίεση στον κ. Μιλόσεβιτς ώστε να διαπραγματευθεί, χωρίς να θέσει προϋποθέσεις, με τον κ. Ρούγκοβα και άλλους εκλεγμένους εκπροσώπους, το μέλλον του Κοσσυφοπεδίου[semigr ] ζητεί από το Συμβούλιο να αναλάβει την πρωτοβουλία για την διοργάνωση διεθνούς διάσκεψης με θέμα το Κοσσυφοπέδιο[semigr ]

15.5. τονίζει ότι προϋπόθεση για οιαδήποτε σύσφιξη των δεσμών με την Τουρκία πρέπει υποχρεωτικώς να είναι ο σεβασμός των δικαιωμάτων του ανθρώπου που είναι αδιαίρετα, καθώς και η εγκατάλειψη της επιθετικής της στάσης εναντίον κράτους μέλους της Ένωσης[semigr ]

15.6. επαναλαμβάνει ότι υποστηρίζει την ειρηνευτική διαδικασία στη Μέση Ανατολή και απευθύνει εκ νέου έκκληση σε όλα τα ενεχόμενα μέρη, ιδίως την ισραηλινή κυβέρνηση και την παλαιστινιακή εθνική αρχή, να τηρήσουν τις ανειλημμένες δεσμεύσεις τους και να συνεχίσουν τις διαπραγματεύσεις[semigr ]

15.7. υπογραμμίζει, παράλληλα με το Ευρωπαϊκό Συμβούλιο, ότι η ειρήνη στην περιοχή αυτή αποτελεί θέμα βασικού ενδιαφέροντος για την Ένωση και συμμερίζεται το αίτημα όλων των μερών που επιθυμούν να αποφεύγονται και να εμποδίζονται πράξεις που παρακωλύουν την προώθηση της ειρηνευτικής διαδικασίας[semigr ]

15.8. επιμένει ότι, κατά τη χάραξη μακροπρόθεσμης πολιτικής με την Κίνα, η Ευρωπαϊκή Ένωση θα πρέπει να μην παραμελήσει το βασικό θέμα του σεβασμού των ανθρωπίνων δικαιωμάτων καθώς και την εγκαθίδρυση της δημοκρατίας στη χώρα αυτή[semigr ]

15.9. εκφράζει την ικανοποίησή του για το γεγονός ότι οι σχέσεις με την Λατινική Αμερική και την Καραϊβική σημείωσαν σημαντική εξέλιξη και όλως ιδιαιτέρως για το γεγονός της υπογραφής της συμφωνίας πλαισίου συνεργασίας με τη Χιλή[semigr ]

16. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών.